Na temelju članka 104., 107., 112. Zakona o komunalnom gospodarstvu (NN 68/18, 110/18, 32/20), članka 10. Zakona o trgovini (NN 87/08, 96/08, 116/08, 76/09, 114/11, 68/13, 30/14, 32/19, 98/19, 32/20, 33/23), članka 35. Zakona o lokalnoj područnoj (regionalnoj) samoupravi (NN 33/01, 60/01, 129/05, 109/07, 36/09, 125/08 36/09, 150/11, 144/12, 123/17, 98/19, 144/20) te članka 40. Statuta Grada Delnica (SN GD 2/21) na sjednici održanoj dana 27. svibnja 2024. donijelo je

**ODLUKU O PRODAJI ROBE IZVAN PRODAVAONICA NA PODRUČJU GRADA DELNICA**

I. OPĆE ODREDBE

**Članak 1.**

(1) Ovom Odlukom određuju se lokacije prodaje roba na malo izvan prodavaonica ovisno o vrsti privremenog objekta te lokaciji za prigodnu prodaju tijekom održavanja raznih manifestacija, kao i lokacija prodaje na sajmu.

(2) Posebni uvjeti za postavljanje privremenih objekata regulirani su Odlukom o reklamiranju i plakatiranju na području Grada Delnica ( u daljnjem tekstu Grada), a postupak davanja u zakup javne površine, kao i visina zakupnine regulirani su zasebnim odlukama i to Odlukom o davanju u zakup javnih površina u vlasništvu Grada za postavu privremenih objekata, te Odlukom Gradonačelnika o visini zakupnine za postavu privremenih objekata na javnim površinama u vlasništvu Grada.

**Članak 2.**

Trgovina robe na malo izvan prodavaonica moguća je na javnim površinama definiranim ovom Odlukom, a temeljem izdane suglasnosti za privremeno korištenje javne površine od strane Odjela gradske uprave za komunalni sustav, imovinu, promet i zaštitu okoliša Grada ili ugovora o zakupu javne površine za postavu privremenog objekta.

II. MJESTA NA KOJIM SE MOŽE OBAVLJATI PRODAJA IZVAN PRODAVAONICA

PRODAJA NA SAJMU

**Članak 3.**

(1) Ovom Odlukom određuje se lokacija prodaje roba na malo na sajmu. Javno-prometnim površinama tijekom sajmenog dana upravlja Komunalno trgovačko društvo „Risnjak-Delnice“ d.o.o.

(2) Prodaja tekstilnih proizvoda, obuće, kućanske i drvne galanterije za sajmenog dana može s obavljati na lokaciji Trg 138. brigade HV i Ulici A.Starčevića do križanja sa Školskom ulicom, dok se prodaja sezonskog cvijeća vrši na parkiralištu iza upravne zgrade i /ili na prolazu od ulaza u gradski stadion prema polivalentnoj dvorani.

(3) Prodaja na sajmu može se obavljati svakog četvrtka u mjesecu tijekom čitave godine u vremenu od najranije 6:00 do 14:00 sati. Ukoliko je četvrtak državni blagdan, tada se prodaja robe obavlja srijedom.

(4) Iznimno od prethodnog stavka ovoga članka ukoliko za to postoje opravdani razlozi, sajmeni dan može se obaviti i neki drugi dan, a sve prema Odluci nadležnog trgovačkog društva, koju nadležno trgovačko društvo donosi najkasnije 48 sati prije njezine primjene.

(5) Odluka iz prethodnog stavka ovog članka dostavlja se nakon njezina donošenja na znanje Gradu, te sredstvima javnog priopćavanja.

**Članak 4.**

Prodaja na sajmu može se vršiti putem pokretnih naprava i to:

* štandovi, klupe, stolice, stolovi
* pokretne i uslužne naprave i sl.

III. PRODAJA IZVAN SAJMA

**Članak 5.**

Prodaja robe na štandovima i klupama, te pokretnim i uslužnim napravama izvan sajma može se vršiti i na javnim i privatnim površinama koje imaju pristup s javne površine:

* u Delnicama na Trgu 138. brigade HV, u Supilovoj ulici pored kućnog broja 4, ispred Radničkog doma, te kod klizališta,
* u Crnom Lugu uz ulaz u NP Risnjak, oko crkve, te igrališta uz osnovnu školu,
* u Brodu na Kupi uz Kaštel,
* u Lučicama uz dječje igralište.

**Članak 6.**

Prigodna prodaja (sajam, izložbe, manifestacije, blagdanska prodaja) može se održati na lokacijama navedenim u čl. 5. ove Odluke, kao i na javnoj površini uz potok, nogostupu uz kuću Rački, centralnom dijelu Parka kralja Tomislava, te na pomoćnom nogometnom igralištu u Delnicama.

**Članak 7.**

(1) Pravne ili fizičke osobe mogu organizirati sajam, sezonsku prodaju proizvoda ili prigodnu prodaju za vrijeme manifestacija i na privatnom zemljištu koje ima pristup s javne površine uz prethodnu suglasnost odjela gradske uprave za komunalni sustav, imovinu, promet i zaštitu okoliša Grada.

(2) U svrhu održavanja manifestacija na području Grada Delnica, Gradonačelnik može posebnom Odlukom propisati i druga mjesta za obavljanje trgovine na malo.

**Članak 8.**

Lokacije određene za prodaju putem kioska su sve javne i privatne površine koje imaju pristup s javne površine, a koje zadovoljavaju sve tehničke i prometne uvjete koje utvrđuje Odjel gradske uprave za komunalni sustav, imovinu, promet i zaštitu okoliša Grada u skladu s posebnim pozitivnim propisima, u prvoj zoni Grada Delnica definiranoj Odlukom o komunalnoj naknadi [(SN GD 8/18](http://www.delnice.hr/DOKUMENTI_ODLUKE/sluzbene_novine/2018_sn08_web/GV%20106.%20Odluka%20komunalna%20naknada.pdf?_gl=1*da8dmm*_ga*NjE1NDQyNjA5LjE3MTA0ODUxMTg.*_ga_B9J8DHRPWK*MTcxNDY0NTEwOS45My4xLjE3MTQ2NDY1OTguMC4wLjA.)[, 8/19](https://delnice.hr/wp-content/uploads/2019/09/GV-187.-Izmjena-odluka-o-kom.-naknadi.pdf), [9/19](https://delnice.hr/wp-content/uploads/2019/11/GV-193.-Ispravak-greske-komunalna-naknada.pdf), [7/20](https://delnice.hr/wp-content/uploads/2020/06/GV-258.-Odluka-o-komunalnoj-naknadi.-III-izmjena.pdf), [8/20](https://delnice.hr/wp-content/uploads/2020/09/GV-272.-IV-izmjene-Odluke-o-komunalnoj-naknadi.pdf)[, 5/20](https://delnice.hr/wp-content/uploads/2020/04/GV-236.-Odluka-o-komunalnoj-naknadi-osloba%C4%91anje.-docx-1.pdf),  [3/21](https://delnice.hr/wp-content/uploads/2021/03/GV-345.-odluka-osloba%C4%91anja-kom-naknade.pdf), [3/22)](https://delnice.hr/wp-content/uploads/2022/05/Vijece-95.-Odluka-o-V.-Izmjenama-i-dopunama-Odluke-o-komunalnoj-naknadi.docx).

IV. KORIŠTENJE JAVNIH POVRŠINA

**Članak 9.**

Za korištenje površine u svrhu humanitarnih i odgojno-obrazovnih prodajnih akcija i manifestacija, ne plaća se naknada za korištenje javne površine.

**Članak 10.**

Radno vrijeme drugog oblika trgovine na malo, osim za sajmenog dana, određuje trgovac u skladu sa zakonskim odredbama, te uzimajući u obzir potrebe kupaca.

V. KAZNENE ODREDBE

**Članak 11.**

Nadzor nad provedbom ove Odluke provodi komunalni redar Grada Delnica. U provođenju nadzora nad ovom odlukom nad ovom Odlukom komunalni redar ima ovlasti propisane Zakonom o komunalnom gospodarstvu.

**Članak 12.**

(1) Novčanom kaznom od 550,00 eura, kaznit će se pravna osoba, počinitelj prekršaja, koja obavlja prodaju izvan mjesta propisanih ovom Odlukom.

(2) Za prekršaj iz stavka 1. ovoga članka kaznit će se i fizička osoba – obrtnik novčanom kaznom u iznosu od 400,00 eura.

**Članak 13.**

Stupanjem na snagu ove Odluke prestaje važiti Odluka o prodaji robe izvan prodavaonica na području Grada Delnica (SN PGŽ 36/13).

**Članak 14.**

Ova Odluka stupa na snagu osmog dana od dana objave u „Službenim novinama Grada Delnica“ i objavit će se na službenim stranicama Grada Delnica.

KLASA: 330-01/24-01/01

URBROJ: 2170-6-4-7-24-1

Delnice, 27. svibnja 2024. godine

Gradsko vijeće Grada Delnica

Predsjednica

Ivana Pečnik Kastner, v.r.